ai4bharat/Pralekha huggingface dataset:
وزارت دفاع
ایف سی پی کا افتتاح اور موبائل ایپلی کیشن ‘‘انڈین ایئرفورس: اے کٹ ایوَو’’کا آغاز
نئی دہلی،31جولائی2019؍انسانی وسائل کے فروغ کے مرکزی وزیر جناب رمیش پوکھریال ‘نشنک’ نے آج یہاں قومی بال بھون میں سہولیاتی اور پبلسٹی پویلین کا افتتاح کیا۔ اس موقع پر فروغ انسانی وسائل کے وزیر مملکت جناب دھوترے سنجے شام راؤ اور ایئر چیف مارشل بی ایس دھنوواپی وی ایس ایم ، اے وی ایس ایم، وائی ایس ایم، وی ایم اور اے ڈی سی، اسٹاف کمیٹی کے چیئرمین چیف ا ور آف دی ایئر اسٹاف موجود تھے۔بعد ازاں ایئر چیف مارشل بی ایس دھنووا نے اَپگریڈ شدہ 3 ڈی ایئرکمبیٹ موبائل گیم‘‘انڈین ایئر فورس: اے کٹ ایوَو ’’کا اسی مقام پر آغاز کیا۔
ایف سی پی سالانہ بال بھون جانے والے 7.5لاکھ سے زائد بچوں کو جوڑنے کی ایک کوشش ہے۔یہ ایک منفرد ٹیکنالوجی کے اعتبار سے ترقی یافتہ سیٹ اَپ ہے،جو آئی اے ایف سے جوڑنے کے لئے کلاس IV-X کے ابتدائی عمر کے بچوں کے لئے ‘‘دیکھو اور احساس کرو’’کے اصول پر مبنی ایک تصوراتی شکل ہے۔یہ وسیع طورپر ایک فلائنگ سیمولیٹر، ایک معلومات فراہم کرنے والا خود کار کیوسک پر مشتمل ہے، جہاں بچے شاخ کے اعتبار سے کیریئر امکانات کے لئے آ جا سکتے ہیں، جی سوٹ میں ایک سیلفی پوائنٹ اورپرواز والے خصوصی وردی کا پوائنٹ موجود ہے۔ اڑتے ہوئے اور خصوصی لباس کے مجسمے ہیں۔ایل ای ڈی کے ڈسپلے ، آئی اے ایف کی مشقوں؍ آپریشنوں کی ویڈیوز ، آئی اے ایف طیاروں کے ماڈل اور ڈیجیٹل فلیکس وغیرہ منفرد اندا زمیں رکھے گئے ہیں۔
یہ موبائل ایپلی کیشن ایک مؤثر انداز میں آئی اے ایف کے ذریعے کئے گئے مختلف مشنوں اور ایئر کمبیٹ مناظر کو اجاگر کرے گا، تاکہ کھلاڑی کھیل میں ‘‘ہونے’’ کے احساس کے ساتھ مصروف ہوسکے۔
کھیل کے پہلے مرحلہ کا آغاز 31 جولائی 2019ء کو ہوا تھااور دوسرے مرحلے کا آغاز اکتوبر 2019ء میں اے ایف ڈے کی تقریبات کے دوران کیا جائے گا۔‘‘انڈین ایئرفورس:اے کٹ ایوَو’’ اینڈرائڈ اور آئی او ایس پر دستیاب ہوگا اور متعلقہ پلے اسٹور سے اسے ڈاؤن لوڈ کیاجاسکے گا۔
امور داخلہ کی وزارت
ملک میں دہشت گردانہ حملے
امور داخلہ کے وزیر مملکت جناب نتیا نند رائے نے آج راجیہ سبھا میں ایک سوال کے تحریری جواب میں بتایا کہ 2022 کے دوران  ملک کے اندرونی علاقوں میں ریاست وار اور جموں و کشمیر میں دہشت گردی کے واقعات کی تعداد، شہید ہونے والے سیکورٹی فورس کے اہلکاروں کی تعداد، ان دہشت گردانہ واقعات میں جان گنوانے والے شہریوں کی تعداد ا ذیل میں دی گئی ہے:
 ملک کا اندرونی علاقہ:
|
|
ریاست
|
|
دہشت گردی کے واقعات کی تعداد
|
|
شہید ہونے والے سیکورٹی فورس کے اہلکاروں کی تعداد
|
|
جان گنوانے والے شہریوں کی تعداد نہیں
|
|
پنجاب
|
|
1
|
|
0
|
|
0
|
|
تمل ناڈو
|
|
1
|
|
0
|
|
0
|
|
کرناٹک
|
|
1
|
|
0
|
|
0
|
|
کل
|
|
3
|
|
0
|
|
0
 جموں و کشمیر:
|
|
دہشت گردی کے واقعات کی تعداد
|
|
شہید ہونے والے سیکورٹی فورس کے اہلکاروں کی تعداد
|
|
جان گنوانے والے شہریوں کی تعداد نہیں
|
|
123
|
|
31
|
|
31
جموں و کشمیر میں سال 2022 کے دوران  سیکورٹی اہلکاروں کے ساتھ تصادم میں 180 دہشت گرد مارے گئے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 13432
(Visitor Counter : 72
عملے، عوامی شکایات اور پنشن کی وزارت
مرکزی انتظامی ٹریبونل کا پریس بیان
نئی دہلی، 14 اپریل 2020، مرکزی انتظامی ٹربیونل، نئی دہلی اور ملک بھر میں اس کی شاخوں کے لئے 20 مارچ ، 2020 ء سے کام کرنا ممکن نہیں تھا کیونکہ کورونا وائرس کی وجہ سے لاک ڈاؤن عمل میں آیا تھا۔ ویڈیو کانفرنسنگ کے ذریعے بھی ٹریبونل کے ذریعہ کام کرنا ممکن نہیں تھا کیونکہ سہولیات کمی تھی اور سہولیات کی خریداری میں بھی رکاوٹیں تھیں۔ حکومت ہند کے فیصلے کی بنیاد پر 14 اپریل 2020 کے بعد اس صورتحال کا جائزہ لینے کی تجویز پیش کی گئی تھی۔
معزز وزیر اعظم نے قوم سے خطاب کرتے ہوئے کہا کہ لاک ڈاؤن کو 3 مئی 2020 تک بڑھا دیا گیا ہے اور 20 اپریل 2020 کو ہاٹ اسپاٹ کے علاوہ دیگر مقامات پر جائزہ لیا جائے گا۔ اس طرح ، موجودہ صورتحال 20 اپریل ، 2020 تک برقرار رہے گی اور بینچوں کے ذریعہ کام سے متعلق فیصلے پر 20 اپریل 2020 کو ممکنہ اعلان کے بعد غور کیا جائے گا۔
ٹریبونل بنچوں کے لئے چھٹیوں کی مدت مختلف ہوتی ہے۔ ایرناکولم بینچ کے لئے ، یہ مدت اپریل کے وسط سے شروع ہوگی جبکہ بنگلورو بنچ کی تعطیلاتی مدت اس کے بعد شروع ہوگی۔ شمالی علاقہ میں واقع بنچوں کی تعطیلات میں بھی اسی طرح کا فرق ہے۔ پرنسپل بنچ کے لئے تعطیلات جون 2020 ہے۔ بینچ کے ذریعہ کام شروع ہونے کے بعد وائرس کی وجہ سے ہونے والے ورک ڈے کے نقصان کے معاوضے سے متعلق متعلقہ بار ایسوسی ایشن کی مشاورت کی بنیاد پر فیصلہ لیا جائے گا۔
اگر کسی بینچ سے کسی معاملے کی فوری سماعت کے لئے وکلاء سے استدعا کی گئی ہے تو ، اس کی اطلاع پرنسپل رجسٹرار کو دی جائے گی ، جو اس سلسلے میں ضروری ہدایات دیں گے اور ضرورت کو مدنظر رکھتے ہوئے ضروری کارروائی کریں گے۔
ہیڈ بنچ اور دیگر بینچ کم سے کم عملے کے ساتھ مل کر کام کریں گے تاکہ ملازمین کو کسی بھی مضر صورتحال کا سامنا نہ کرنا پڑے۔ بینچوں کا رجسٹرار ملازمین کی شناخت کرے گا اور بدلے میں انہیں کام تفویض کرے گا۔ انتظامیہ کے فوری معاملات آن لائن یا فون پر متعلقہ فریق کے ساتھ نمٹائے جائیں گے۔
۔۔۔۔۔۔۔۔۔۔۔
م ن۔ ش ت۔ن ا۔
U-1737
(Visitor Counter : 73
وزارت دفاع
رائل آسٹریلیائی بحریہ کاجہاز ایچ ایم اے ایس ٹووومبا ممبئی کے ساحل پر
نئیدہل۔29؍جنوری۔رائل آسٹریلیائی بحریہ  کابحری جہاز ایچ ایم اے ایس ٹووومبا فی الحال ممبئی کے ساحل پر دورے کی غرض سے آیا ہوا ہے۔ کمبائنڈ ٹاسک فورس -150 کے کمانڈر رے لیگاٹ اور کمانڈر مشیل لیونگ اسٹون، کمانڈنگ آفیسر ایچ ایم اے ایس ٹووومبا نے مغربی بحری کمان کے صدر دفاتر میں عملے کے سربراہ وائس ایڈمرل آربی پنڈت سے ملاقات کی۔
ایچ ایم ایس ٹووومبا اس خطے میں سی ٹی ایف۔150 کے آپریشن کنٹرول کے تحت سمندر پار کی تعیناتی پر ہے۔
آر اے این کے مذکورہ بحری جہاز کا یہ دورہ آر اے این کے عملے کے ساتھ آئی این کے عملے کی گفت وشنید اور ملاقات بھارت اور آسٹریلیا کے مابین بہتر تعلقات کو مزید مستحکم بنائے گا اور بحری ڈومین کے اندر مشترکہ مفادات کو زیادہ بہتر طور پر نمایاں کریگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-398
(Visitor Counter : 58
صحت اور خاندانی بہبود کی وزارت
ڈاکٹر ہرش وردھن نے بھارت میں معمر ہوتے ہوئے افراد کے مطالعے  کی رپورٹ ویو – 1 کا اجرا کیا
نئی دہلی،06 جنوری ، 2021 /صحت اور خاندانی بہبود کے مرکزی وزیر ڈاکٹر ہرش وردھن نے بھارت کے معمر افراد کے مطالعے  سے متعلق رپورٹ ویب – 1 کا ورچوئل پلیٹ فارم سے اجرا کیا۔
ایل اے ایس آئی، بھارت نے معمر ہوتی ہوئی آبادی کی صحت، معیشت اور سماجی عوامل اور ان کے نتائج کی سائنسی تحقیقات کا ایک مکمل قومی سروے ہوتا ہے۔ صحت اور خاندانی بہبود کی وزارت نے معمر افراد کے حفظان صحت کےلیے قومی پروگرام کی شروعات کی ہے۔ یہ شروعات ممبئی کے آبادی سے متعلق علوم کے بین الاقوامی ادارے آئی آئ پی ایس نے عوامی صحت کے ہارورڈ اسکول ، امریکہ کی جنوبی کلیفورنیا کی یونیورسٹی ، ڈی ٹی ای جی ایچ ایس، اقوام متحدہ کے آبادی سے متعلق فنڈ  اور معمر ہوتے ہوئے افراد کے قومی ادارے کے ساتھ مل کر کی ہے۔
ایل اے ایس آئی ، ویو – 1 میں بنیادی طور پر 72250 کے افراد جن کی عمر 45 اور اس سے زیادہ ہے ان کے اور ان کے رفقائے حیات کے نمونے حاصل کیے گیے ہیں جن میں 60 سال کی عمر اور اس سے زیادہ کے 31464 افراد شامل کیے گیے ہیں نیز سب سے زیادہ معمر افراد 6749 افراد جن کی عمر 75 اور اس سے زیادہ ہے ان کے نمونے بھی شامل کیے گیے ہیں۔ یہ نمونے بھارت کی سبھی ریاستوں اور مرکز کے زیر انتظام علاقوں سے حاصل کیے گیے ہیں 
ڈاکٹر ہرش وردھن نے اس رپورٹ کے اجرا پر خوش کا اظہار کیا ہے ۔ انہوں نے کہا کہ ’’یہ بھارت کا پہلا اور دنیا کا اب تک کا سب سے بڑا جائزہ ہے۔ جس کے ذریعے سماجی، صحت اور معاشی خوشحالی کے وسیع تناظر میں معمر آبادی کی پالیسیاں اور پروگرام وضع کرنے کے لیے معمر افراد کے اعداد و شمار فراہم کیے گیے ہیں۔ ایل اے ایس آئی کے یہ شواہد معمر افراد کے حفظان صحت سے متعلق قومی پروگرام کو مزید مستحکم کرنے اور اس کے تناظر کو مزید وسعت دینے کے لیے استعمال کیا جائے گا اور اس سے معمر آبادی اور ان میں سب سے زیادہ حساس افراد کے مختلف قسم کی روک تھام اور حفظان صحت کے پروگراموں کو مستحکم کرنے میں مدد ملے گی۔ ‘‘
بھارت میں معمر افراد کے مطالعے  کی اہمیت کو اجاگر کرتے ہوئے انہوں نے کہا ’’2011 کی مردم شماری میں بھارت کی آبادی میں 60 سال سے زیادہ عمر کے لوگ 8.6 فیصد تھے۔ اس طرح معمر افراد کی تعداد 10 کروڑ 30 لاکھ تھی، جس میں سالانہ طور پر تین فیصد کا اضافہ ہوتا رہا ۔ معمر افراد کی تعداد 2050 تک بڑھ کر 31 کروڑ 90 لاکھ ہو جائے گی۔ معمر افراد میں سے 75 فیصد لوگ کسی نہ کسی دیرینہ بیماری میں مبتلا ہیں۔ معمر افراد میں سے 40 فیصد لوگ کسی نہ کسی معذوری سے دوچار ہیں اور 20 فیصد افراد کو دماغی صحت سے متعلق کوئی نہ کوئی معاملہ درپیش ہے۔ اس رپورٹ سے معمر افراد کے لیے قومی اور ریاستی سطح کے پروگراموں اور پالیسیوں کی بنیاد فراہم ہوگی۔ ‘‘
ڈاکٹر ہرش وردھن نے کہا ’’ایل اے ایس آئی میں جدید ترین بڑے پیمانے کے پروٹوکال اور فیلڈ عمل درآمد کی حکمت عملی اختیار کی گئی ہے جس میں بھارت اور اس کی ریاستوں کے نمائندہ نمونے شامل کیے گیے ہیں۔ ‘‘
وزیر موصوف نے کہا کہ ایل اے ایس آئی اعداد و شمار سے معمر افراد کی صحت کی ایک دہائی کے وسیع مقاصد کو حاصل کرنے میں مدد ملے گی ۔
اس موقعے پر آئی آئی پی ایس کے ڈائریکٹر ڈاکٹر کے ایس جیمز، اے ایس اور ایم ڈی – این ایچ ایم محترمہ وندنا گرنانی ، پروفیسر آف ایکسیلینس پروفیسر  راجیو گرگ، جوائنٹ سکریٹری این سی ڈی جناب وشال چوہان اور اے ڈی جی – این پی ایچ سی ای کے ڈاکٹر گوری این سین گپتا بھی موجود تھے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –156
(Visitor Counter : 214
امور صارفین، خوراک اور عوامی تقسیم کی وزارت
خریف مارکیٹنگ سیزن 2020-21 کے دوران ایم ایس پی کارروائیاں
گذشتہ سال کے دوران دھان کی خریداری میں 25.34 فیصد کا اضافہ ہوا ہے
مجموعی خریداری میں پنجاب کا حصہ 68 فیصد
نئی دلی، 29 اکتوبر، خریف مارکیٹنگ کے جاری سیزن  2020-21، میں سرکار خریف 2020-21 کی فصل موجودہ ایم ایس پی اسکیموں کے مطابق کسانوں سے خرید رہی ہے۔
خریف مارکیٹنگ کے سیزن 2020-21 کے لیے دھان کی خریداری پنجاب، ہریانہ، اتر پردیش، تامل ناڈو، اتراکھنڈ، چنڈی گڑھ، جموں و کشمیر، کیرالہ اور گجرات کی ریاستوں/مرکز کے زیر انتظام علاقوں میں جاری ہے۔ 28 اکتوبر 2020 تک 179اعشاریہ 827 ایل ایم ٹی سے زیادہ دھان کی خریداری ہوچکی ہے جبکہ گذشتہ سال 143 اعشاریہ 47 ایل ایم ٹی تھا یعنی اس سال پچھلی فصل کے مقابلے 25.34 فیصد زیادہ خریداری ہوچکی ہے۔ مجموعی خریداری میں صرف پنجاب کا حصہ 122.22 ایل ایم ٹی ہے جو کہ مجموعی خریداری کا 67.97 فیصد ہے۔
تقریباً 15 لاکھ 12 ہزار کسانوں نے جاری کے ایم ایس خریداری کارروائیوں سے فائدہ اٹھایا ہے، جس کی ایم ایس پی قدر 33 ہزار 951 کروڑ 35 لاکھ روپے ہے۔
اس کے علاوہ ریاستوں کی طرف سے دی گئی تجویز کی بنیاد پر امدادی قیمت اسکیم  کے تحت تامل ناڈو، کرناٹک، مہاراشٹر، تلنگانہ، گجرات، ہریانہ، اتر پردیش، اوڈیشہ، راجستھان ریاستوں کے لیے خریف مارکیٹنگ سیزن 2020 کی دال اور تلہن کے لیے 45.10 ایل ایم ٹی کی خریداری کی منظوری دے دی گئی ہے۔ مزید براں، آندھرا پردیش، کرناٹک، تمل ناڈو اور کیرالہ ریاستوں کے لیے 1.23 ایل ایم ٹی کھوپرا  کی خریداری کے لیے بھی منظوری دے دی گئی تھی۔ دیگر ریاستوں/ مرکز کے زیر انتظام علاقوں کے لیے بھی ، پی ایس ایس کے تحت دالوں، تلہن اور کھوپرا کی خریداری کے لیے تجاویز موصول ہونے پر منظوری دے دی جائے گی تاکہ ان فصلوں کے لیے ایف اے کیو گریڈ رجسٹرڈ کسانوں سے براہ راست سال 2020-21 کے لیے مطلع شدہ ایم ایس پی پر بنایا جاسکے—اگر متعلقہ ریاستوں/مرکز کے زیرانتظام علاقوں میں مرکزی نوڈل ایجنسیوں کے ذریعہ ریاستی کی نامزد خریداری ایجنسیوں سے کٹائی کی مدت کے دوران مارکیٹ کی شرح ایم ایس پی سے نیچے ہوجاتی ہے۔
28 اکتوبر 2020 تک، سرکار نے اپنی نوڈل ایجنسیوں کے ذریعے مونگ، اڑد، مونگ پھلی اور سویابین کی 20.49 کروڑ روپے کی مالیت کی ایم ایس پی کے بقدر 3511.63 ایم ٹی خریداری کی ہے اور اس سے تمل ناڈو، مہاراشٹر، گجرات اور ہریانہ میں 2414 کسانوں کو فائدہ پہنچا ہے۔ اسی طرح، کرناٹک اور تمل ناڈو میں 5089 ایم ٹی کھوپرا  کی خریداری کی گئی ہے جس کی ایم ایس پی قدر 52.40 کروڑ روپے ہے، اس سے 3961 کسانوں کو فائدہ پہنچا ہے کوپرا اور اڑد کے نرخ بیشتر بڑی پیداواری ریاستوں میں ایم ایس پی سے زیادہ چل رہے ہیں۔ خریف کی دالوں اور تلہن کے لیے متعلقہ ریاستوں/مرکز کے زیر انتظام علاقوں کی طرف سے متعلقہ ریاستوں کی طے شدہ تاریخ سے خریداری کے آغاز کے لیے ضروری انتظامات کیے جارہے ہیں۔
پنجاب، ہریانہ، راجستھان اور مدھیہ پردیش ریاستوں میں ایم ایس پی کے تحت کپاس کی خریداری کا کام جاری ہے۔ 28 اکتوبر 2020 تک 93 ہزار 167 کسانوں کو فائدہ پہنچاتے ہوئے 143769 لاکھ روپے مالیت کی 490 ہزار 689 کپاس کے گٹھوں کی خریداری کی گئی ہے۔
نائب صدر جمہوریہ ہند کا سکریٹریٹ
نائب صدر جمہوریہ نے آندھرا پردیش میں قائم کی جا رہی مختلف سہولیات اور صنعتوں کی حالت کا جائزہ لیا
نائب صدر جمہوریہ، جناب ایم وینکیا نائیڈو نے آج آندھرا پردیش میں قائم کی جا رہی دو صنعتی سہولیات اور ایک ٹریننگ اکیڈمی کی موجودہ حالت کا جائزہ لیا اور ان کی تعمیر میں ہو رہی پیش رفت کے بارے میں متعلقہ وزارتوں سے بات کی۔ انہوں نے متعلقہ وزارتوں کو مشورہ دیا کہ وہ ان پروجیکٹوں کی تکمیل میں تیزی لائیں۔
وزیر دفاع، جناب راجناتھ سنگھ نے نائب صدر جمہوریہ سے ملاقات کی اور انہیں آندھرا پردیش کے اننت پور ضلع میں واقع پالا سمدرم میں زیر تعمیر بی ای ایل کے ڈیفنس سسٹمز انٹیگریشن کمپلیکس کے بارے میں بتایا۔ بنگلورو میں بی ای ایل کی میزائل سسٹمز اسٹریٹجک بزنس یونٹ کی توسیع کے طور پر بنائے جا رہے اس کمپلیکس کا سنگ بنیاد سال 2015 میں رکھا گیا تھا۔ تکمیل کے بعد یہ فیسلیٹی ملک میں سب سے بڑی ہوگی، جو کہ 900 ایکڑ سے زیادہ کے رقبے پر محیط ہے۔
نائب صدر جمہوریہ کو وزیر خزانہ محترمہ نرملا سیتارمن کے ذریعے آندھرا پردیش میں قائم کی جا رہی کسٹمز، ایکسائز اور نارکوٹکس کی قومی اکیڈمی  کے بارے میں بھی جانکاری دی گئی۔ اس اکیڈمی کو 500 ایکڑ کے رقبے میں بنایا جا رہا ہے، جو کہ ہندوستان میں اپنی نوعیت کی ایسی دوسری اور جنوبی ہندوستان میں پہلی اکیڈمی ہے۔ محترمہ سیتارمن نے بتایا کہ پروجیکٹ کے کام پر گہری نظر رکھی جا رہی ہے اور یہ کام کافی تیزی سے کیا جا رہا ہے۔
بعد ازاں، پارلیمانی امور، کوئلہ اور کانوں کے مرکزی وزیر، جناب پرہلاد جوشی نے نائب صدر جمہوریہ سے ملاقات کی اور انہیں ہائی اینڈ ایلومینیم ایلوئے ڈیولپمنٹ اینڈ مینوفیکچرنگ فیسلیٹی میں ہونے والی پیش رفت کے بارے میں بتایا، جسے میدھانی اور نالکو کے درمیان جوائنٹ وینچر کے طور پر قائم کیا جا رہا ہے، دونوں ہی پبلک سیکٹر انڈرٹیکنگز ۔ نائب صدر نے پروجیکٹ کی تعمیر میں تیزی لانے کی خواہش کا اظہار کیا کیوں کہ اس سے نیلور ضلع کی ترقی میں مضبوطی آنے کی امید ہے، جہاں اسے تعمیر کیا جا رہا ہے۔
نائب صدر جمہوریہ نے سائنس و ٹیکنالوجی کے وزیر مملکت، ڈاکٹر جتیندر سنگھ سے بھی بات کی اور ان سے آندھرا پردیش کے نیلور ضلع میں واقع توپیلی پلّم گاؤں میں زیر تعمیر نیشنل انسٹی ٹیوٹ آف اوشن ٹیکنالوجی  میں ہونے والی پیش رفت کے بارے میں پوچھا۔ نائب صدر جمہوریہ نے کہا کہ اس پروجیکٹ کو دی جانے والی زمین سے جڑے مسائل بھی حل کیے جا چکے ہیں، لہٰذا اس پروجیکٹ کی تعمیر کے کام میں تیزی آنی چاہیے۔
قابل ذکر ہے کہ جناب نائیڈو نے متعلقہ وزراء کے ساتھ مل کر سال 2015 اور 2016 میں مذکورہ بالا پروجیکٹوں کا سنگ بنیاد رکھا تھا اور ان کی خواہش ہے کہ یہ تمام پروجیکٹ وقت پر مکمل ہو جائیں۔ ان پروجیکٹوں کو آندھرا پردیش ری آرگنائزیشن ایکٹ، 2014 کی بنیاد پر حکومت ہند کے ذریعے قائم کیا جا رہا ہے۔ اس ایکٹ میں حال ہی میں دو حصوں میں تقسیم کی گئی ریاست آندھرا پردیش میں متعدد ادارے قائم کرنے کا التزام کیا گیا ہے۔
کانکنی کی وزارت
نالکو-بی اے آر سی نے بھارت کا پہلا باکسائٹ سی آر ایم جاری کیا
نیشنل ایلومینیم کمپنی لمیٹڈ ، بھارت سرکار کی وزارت کان کنی کے تحت نورتنا سی پی ایس ای اور ایلومینیم اور ایلومینیم کے ملک کے معروف مینوفیکچرر اور برآمد کنندہ نے بھابھا اٹامک ریسرچ سینٹر  کے مشترکہ تعاون سے بی اے آر سی بی 1201 کے نام سے باکسائٹ سرٹیفائیڈ ریفرنس میٹریل  کامیابی سے تیار کیا ہے۔
یہ بھارت میں اپنی نوعیت کا پہلا اور دنیا میں پانچواں سی آر ایم ہے۔ نیشنل سینٹر فار کمپوزیشنل کریکٹرائزیشن آف مٹیریلز کے ہیڈ آف ڈویژن سہام 24مارچ 2023کو نالکو ریسرچ اینڈ ٹکنالوجی سینٹر، بھوبنیشور میں نالکو اور بی اے آر سی کے سینئر عہدیداروں کی موجودگی میں اس کا باضابطہ افتتاح کیا گیا۔
اس پروڈکٹ کی تیاری میں شامل پوری ٹیم پر فخر اور مبارکباد کا اظہار کرتے ہوئے نالکو کے سی ایم ڈی جناب شریدھر پاترا نے کہا کہ "بی اے آر سی کے ساتھ تعاون کے نتیجے میں یہ منفرد پروڈکٹ تیار ہوئی ہے جس کی ہماری تحقیقی لیبارٹریوں کو ضرورت ہے۔ یہ کامیابی محققین کو مزید جدت طرازی کے لیے ترغیب دے گی اور خود انحصار بھارت اور میک ان انڈیا پہل کے چہیتے وژن کی قدر میں بھی اضافہ کرے گی۔
قابل ذکر ہے کہ یہ نئی مصنوعات صنعتوں، تحقیقی لیبارٹریوں اور تعلیمی اداروں کی طرف سے باکسائٹ کے معمول کے تجزیے میں تجزیاتی طریقوں، آلات کی کارکردگی اور ڈیٹا کوالٹی کنٹرول کا جائزہ لینے میں کیلیبریشن معیار کے لیے درآمد کے متبادل کے طور پر کام کرے گی۔
اسٹیل کی وزارت
وزارت فولاد نے مخصوص اسٹیل پر پی ایل آئی اسکیم کے تحت 67 درخواستوں کا انتخاب کیا
42,500 کروڑ کی سرمایہ کاری کو راغب ہوگی
70,000 روزگار کے نئے مواقع پیدا ہونے کے ساتھ 26 ملین ٹن تک صلاحیت بڑھنے کی توقع
مرکزی کابینہ نے 22.07.2021 کو اسپیشلائزڈ اسٹیلکے لیے پروڈکشن لنکڈ انسینٹیو  اسکیم کو منظوری دی جس کے مالیاتی اخراجات 6322 کروڑ روپے پانچ سالوں کی مدت کے لیے ہیں۔ اس اسکیم کا مقصد ملک میں 'خصوصی اسٹیل' کی مینوفیکچرنگ کو فروغ دینا ہے جس میں سرمایہ کاری کو راغب کرنا، روزگار پیدا کرنا اور اسٹیل کے شعبے میں ٹیکنالوجی کی اپ گریڈیشن کو فروغ دینا ہے۔ اسکیم کے بارے میں 29.7.2021 کو سرکاری گزٹ میں مطلع کیا گیا تھا اور اسکیم کے تفصیلی رہنما خطوط20.10.2021 کو شائع کیے گئے تھے۔
پی ایل آئی اسکیم میں شرکت کے لیے درخواستیں جمع کرانے کی ونڈو 15.09.2022 کو بند کر دی گئی تھی۔ اسٹیل بنانے والی 35 چھوٹی اور بڑی کمپنیوں سے کل 79 درخواستیں موصول ہوئیں، جس میں 46,000 کروڑ روپے کی سرمایہ کاری اور 2030 تک 28 ملین ٹن بہاو کی صلاحیت کا اضافہ کرنے کا وعدہ کیا گیا۔
30 کمپنیوں سے 67 درخواستوں کا انتخاب کیا گیا ہے۔ یہ 42500 کروڑ روپے کی پرعزم سرمایہ کاری کو راغب کرے گا جس میں 26 ملین ٹن کے بہاو کی صلاحیت میں اضافہ ہوگا اور اس سے روزگار کے 70000 نئے مواقع پیدا ہوں گے۔
ش ح۔ ش ت۔ج
Uno-13579
(Visitor Counter : 65
وزارتِ تعلیم
وزارت تعلیم گریجویشن کے لیے لازمی تعلیم کے طور پر اگنی ویروں کی موصولہ سروس کے دوران تربیت تسلیم کرے گی
اِگنو کے خصوصی طور پر تیار کردہ ڈگری پروگرام کے تحت 50 فیصد نمبر ، خدمات میں رہتے ہوئے حاصل کی جانے والی تربیت میں شمار کرے گی بقیہ نمبر متبادل پر مبنی نصابات سے لیے جائیں گے
اس پروگرام کے تحت ہر سطح پر موزوں سرٹیفکیٹ کے ساتھ کئی بار انٹری – ایگزٹ کی سہولت فراہم کی جائے گی
اس پروگرام سے اگنی ویروں کو موقعے فراہم ہوں گے کہ وہ اپنی مرضی کے سول کریئرز اپنا سکیں
نئی دہلی،15 جون، 2022/ مرکزی کابینہ نے 14 جون 2022 کو مسلح فورسز میں خدمات انجام دینے کے لیے بھارتی نوجوانوں کے لیے ایک دلکش تقرر اسکیم کو منظوری دی ہے جسے اگنی پتھ کا نام دیا گیا ہے ۔ اس اسکیم کے تحت منتخب نوجوانوں کو اگنی ویر کے نام سے جانا جائے گا۔ اگنی پتھ ، وطن پرست اور وطن کے جذبے سے سرشار نوجوانوں کو چار سال کی مدت کے لیے مسلح فوجوں میں خدمات انجام دینے کا موقع ملے گا۔ اگنی پتھ اسکیم مسلح فوجوں میں نوجوانوں کو خدمات کے لائق بنانے کے لیے تیار کی گئی ہے۔ ہمارے اگنی ویروں کے مسقبل کے پیشہ ورانہ امکانات میں اضافے کی خاطر اور سول شعبے میں مختلف قسم کی خدمات کے لیے تیار کرنے کی غرض سے ایک خصوصی تین سالہ پروگرام شروع کیا جائے گا یہ پروگرام بیچلر ڈگری پروگرام پر مبنی ہوگا۔ یہ پروگرام دفاعی عملے کی خدمات کے لیے ہوگا جنہیں دفاعی اداروں میں ان کی مدت کار کے دوران ان کی موصولہ ہنر مندی کی تربیت کو تسلیم کرنے والا پروگرام ہوگا۔
اس پروگرام کے تحت جسے اگنو نے تیار کیا ہے اور اس پر وہی عمل درآمد بھی کرے گی ، کسی گریجویٹ ڈگری کے لیے درکار نمبروں کا 50 فیصد حصہ ہنر مندی کی تربیت سے لیا جائے گا جو تکنیکی اور غیر تکنیکی دونوں طرح کے میدانوں سے لیا جائے گا ، جو تربیت اگنی ویر نے حاصل کی ہوگی، بقیہ 50 فیصد حصہ ان نصابات سے لیا جائے گا جن میں بہت سے موضوعات شامل ہیں جیسے لسانیات، اقتصادیات ، تاریخ، پالیٹیکل سائنس، پبلک ایڈمنسٹریشن ، سماجی علوم، ریاضیات، تعلیم، کامرس، سیاحت، پیشہ ورانہ مطالعات، زراعت اور جیوتش اور ماحولیات کے مطالعات سے متعلق اہلیت میں اضافے کے نصابات نیز انگریزی میں بات چیت کا ہنر۔
یہ پروگرام یو جی سی کے اصولوں اور نیشنل کریڈٹ فریم ورک / نیشنل اسکل کوالیفکیشن فریم ورک کے مطابق ہے جیساکہ قومی تعلیمی پالیسی 2020 کے تحت لازمی قرار دیا گیا ہے۔اس میں پہلے سال کے کورس، کی کامیاب تکمیل ، پہلے اور دوسرے سال کے کروسز کی کامیاب تکمیل پر انڈر گریجویٹ ڈپلومہ اور تین سال کی مدت میں سبھی نصابات کی تکمیل کی ڈگری پر ملٹیپل ایگزٹ پوائنٹ کی سہولت بھی رکھی گئی ہے۔
پروگرام کے لائحہ عمل کو متعلقہ ضابطہ جاتی اداروں کی طرف سے تسلیم کیا گیا ہے ۔ یہ ضابطہ جاتی ادارے ہیں تکنیکی تعلیم کی آل انڈیا کونسل اے آئی سی ٹی ای ، پیشہ ورانہ تعلیم اور تربیت کے لیے قومی کونسل اور یو جی سی ڈگری ۔ یہ ڈگری یو جی سی کی طرف سے رکھے گئے ناموں کے طور پر اگنو عطا کرے گی  اور اسے روزگار اور تعلیم کے لیے بھارت اور بیرون ملک دونوں میں تسلیم کیا جائے گا۔
فوج بحریہ اور فضائیہ اس اسکیم پر عمل درآمد کے لیے اگنو کے ساتھ ایک مفاہمت نامے پر دستخط کریں گی۔
۔۔۔
ش ح ۔ اس۔ ت ح ۔
U - 6521
(Visitor Counter : 110
قانون اور انصاف کی وزارت
پریس نوٹ
آئین ہند کے آرٹیکل 217 کی شق  کے ذریعے تفویض کردہ اختیارات کا استعمال کرتے ہوئے، صدر جمہوریہ نے چیف جسٹس آف انڈیا کے ساتھ مشاورت کے بعد، منی پور ہائی کورٹ کے ایڈیشنل جج، جناب جسٹس اہانتیم بیمول سنگھ کو ہائی کورٹ کے جج کے طور پر، 08.03.2022 کے نوٹیفکیشن کے ذریعے مقرر کیا ، جسے ان کے عہدے کا چارج سنبھالنے کی تاریخ سے نافذالعمل سمجھا جائے گا۔
محکمہ انصاف ، وزارت قانون و انصاف۔
وزارت دفاع
دفاع کے سکریٹری اور بنگلہ دیش کی مسلح افواج کے پرنسپل اسٹاف آفیسر نے نئی دہلی میں منعقدہ چوتھے بھارت-بنگلہ دیش سالانہ دفاعی مکالمے کی مشترکہ طور پر صدارت کی؛
دفاع میں امداد باہمی کو مضبوط بنانے اور فوجی سرگرمیوں میں اضافہ کرنے پر اتفاق کیا
دفاع کے سکریٹری ڈاکٹر اجے کمار اور بنگلہ دیش کی مسلح افواج ڈیویژن کے پرنسپل اسٹاف آفیسر لیفٹیننٹ جنرل وقار الزماں کی مشترکہ صدارت میں 11 اگست 2022 کو نئی دہلی میں چوتھے بھارت-بنگلہ دیش سالانہ دفاعی مکالمے کا اہتمام کیا گیا۔اپنی بات چیت کے دوران، انہوں نے دونوں ممالک کے درمیان جاری دفاعی باہمی تعاون کا جائزہ لیا اور اس امر پر اتفاق کیا کہ کووِڈ۔19 وبائی مرض کے نتیجہ میں نافذ کی گئی پابندیوں کے باوجود باہمی تعاون میں اضافہ ہو رہا ہے۔
بات چیت کے دوران موجودہ باہمی مشقوں اور تربیت پر احاطہ کیا گیا اور ان مشقوں کی پیچیدگیوں میں اضافہ کرنے پر اتفاق کیا گیا۔ طرفین نے مختلف باہمی دفاعی تعاون پہل قدمیوں کی پیش رفت کا جائزہ لیا اور مسلح افواج کے درمیان سرگرمیوں میں مزید اضافہ کرنے کے لیے عہد بستگی کا اظہار کیا۔ دفاعی صنعت اور اہلیت سازی کے لیے امدادِ باہمی کے مختلف پہلوؤں پر تفصیلی تبادلہ خیالات ہوئے۔ طرفین نے دفاعی سازو سامان کے لیے بھارت کی جانب سے فراہم کرائے گئے 500 ملین امریکی ڈالر کے بقدر کے قرض کے نفاذ کے لیے قریبی تال میل قائم کرتے ہوئے کام کرنے کی ضرورت پر زور دیا۔
دفاع کے سکریٹری نے اقوام متحدہ قیام امن میں ان کی کوششوں کے لیے بنگلہ کے وفد کی ستائش کی۔ دونوں ممالک کی مسلح افواج مختلف میدانوں میں امداد باہمی کے امکانات تلاشنے کا عمل جاری رکھے ہوئے ہیں اور اس سلسلے میں افزوں سرگرمیاں دونوں ممالک کے تعلقات کے مستقبل کے لیے مثبت علامات ہیں۔ ڈاکٹر اجے کمار نے آئندہ دفاعی-ایکسپو 2022 کے لیے بنگلہ دیش کے وفد کو بھی مدعو کیا ہے اور کہا ہے کہ دفاعی صنعت کے شعبے میں دونوں ممالک دفاعی تجارت، مشترکہ ترقی اور مشترکہ پروڈکشن میں امدادِ باہمی کے زبردست مضمرات کے حامل ہیں۔
ارضیاتی سائنس کی وزارت
جنوبی انڈمان کے بحری علاقے اور قرب و جوار میں 30اپریل 2020 کے آس پاس کم دباؤ والے موسمیاتی حالات
آئی ایم ڈی-یہ نظا لگاتار زیر نگرانی ہے اور متعلقہ ریاستی حکومتوں کو باقاعدگی سے مطلع کیا جا رہا ہے
نئی دہلی، 26اپریل2020،مختلف النوع اعدادی، موسمیاتی پیشین گوئیوں کے ماڈلوں سے حاصل پیش گوئی رہنمائی کے مطابق نیز اس خطے میں موجود ماحولیاتی اور تھرموڈائنمیکل حالات کو مد نظررکھتے ہوئے توقع کی جاتی ہے کہ 30؍اپریل 2020 کے آس پاس جنوبی انڈمان سمندری علاقے اور قرب و جوار میں کم دباؤ والے موسمی حالات بنیں گے۔
ایسے امکانات پائے جاتے ہیں کہ اس کے بعد کے 48 گھنٹوں میں شدت میں اضافہ ہوگا اور یہ کم دباؤ ابتدا شمال ، شمال-مغرب کی جانب پیش رفت کرے گا۔ بعدازاں شمال، شمال –مشرق کی جانب انڈمان اور نکوبار جزائر سے دور دراز علاقوں میں 30اپریل سے 3مئی 2020 کے دوران پیش رفت کرےگا۔ بھارتی محکمہ موسمیات کے سائکلون وارننگ ڈویژن کاکہنا ہے کہ ا س نظام پر لگاتار نظر رکھی جا رہی ہے اور ریاستی حکومتوں کو باقاعدگی سے تمام تر تغیرات کی اطلاع دی جا رہی ہے۔
اس کے اثر کے تحت انڈمان اور نکوبار جزائر اور اس کے گردو نواح کے بحری علاقوں میں درج ذیل موسمیاتی حالات رونما ہو سکتے ہیں۔
متعدد مقامات پر ہلکی سے لے کر تیز بارش ہو سکتی ہے۔ خاص طور سے 30اپریل کونکوبار جزائر میں زبردست بارش ہو سکتی ہے۔ موسمیاتی شدت آئندہ چند دنوں کے دوران مزید سخت ہو سکتی ہے اور زیادہ تر مقامات پر ہلکے سے لے کر تیز بارش ممکن ہے۔
اولوں کے ساتھ تیز ہوائیں، جن کی رفتار 4050کلو میٹر فی گھنٹے سے لے کر 60کلو میٹر فی گھنٹے تک پہنچ سکتی ہے، سماترا کے ساحلی علاقوں، جنوبی انڈمان کے بحری علاقوں، نکو بار جزائر اور قرب و جوار کے جنوب مشرقی علاقوں سمیت بنگال کی کھاڑی تک یہ ہوائیں 30اپریل اور یکم مئی 2020کو چل سکتی ہیں ۔ شمالی انڈمان سمندر، انڈمان جزائر اور قرب و جوار میں واقع جنوب مشرقی اور مشرقی وسطی خلیج بنگال میں بھی 2اور 3 مئی کو ایسے حالات ہو سکتے ہیں۔
ماہی گیروں کو خبردار کیا گیا ہے کہ وہ شمالی سماترا ساحل، انڈمان کے بحری علاقوں اور خلیج بنگال کے قرب و جوار کے علاقوں اور مشرقی وسطی خلیج بنگال میں 30اپریل سے لے کر 3مئی 2020 کے دوران سمندر میں نہ جائیں۔
اس سسٹم سے متعلق تازہ ترین جانکاری حاصل کرنےکے لئے براہ کرم درج ذیل ویب سائٹ ملاحظہ فرمائیں:
www.imd.gov.in,www.rsmcnewdelhi.imd.gov.in
اور www.mausam.imd.gov.in
۔۔۔۔۔۔۔۔۔۔۔
U- 2066
(Visitor Counter : 128